Sacrosancte ac venerabili æcclesiæ Cluniensi in honore Dei et beatorum apostolorum Petri et Pauli dedicate, cui domnus Oddo, venerabilis abbas, videtur magis prodesse quam preesse. Nos socii his nominibus subscripti: Gotbertus, Dodo, Otbertus, Gozsbertus, Aitoardus, Stephanus, Bernardus et Bernaldus, possessores ac venditores, donamus vobis partim, partim vendimus, tam pro animarum nostrarum remedio quam pro precio pretaxato, aliquantulum rerum nostrarum que sunt in Ostudunensi pago, in agro Moscioscocensi, in villa quæ Corjoan sitæ, hoc est vicaria quæ vocatur Albuo; terminatur a mane terra de ipsa hereditate, a medio die terra Gozberti una cum heredibus, a sero terra Dodonis et Otberti cum heredibus, a certio terra Bernardi. Alia autem vicaria quæ vocatur a Petrasepio; terminatur et hec a mane, a medio die terra Gozberti cum heredibus, a sero molo finali, terra Gozberti, a certio terra Dodonis cum heredibus. Itidem alia quæ vocatur al Mesplerio; hoc totum inquisitum et inquirendum, partem scilicet quam ibi habeo vobis concedo; terminatur a mane terra Gozberti cum heredibus, a medio die terra Gozberti cum heredibus, a sero terra Sancti Victoris, a certio terra Gozberti et Bernardi. Infra istas terminationes partem meam similiter ad integrum trado; ad hoc et alia vircaria quæ dicitur a los Lacus; est terra Onberti, Dodonis et Otberti, Gozberti et Aiotoardi, Stephani, Bernardi; terminatur a mane terra Gozberti cum heredibus, a medio die de ipsa hereditate, a sero terra Dodonis et Otberti, a certio terra Gozberti cum heredibus. Infra has terminationes totum ad integrum vobis donamus, accipientes a vobis precium scilicet duorum solidorum; et pro aliis vicariis quas Ostasius vendidit denarios XVIII, de Raingart solidos II, ut a die presenti et deinceps faciatis quod de his vobis placuerit. Preterea Dodo ego et Otbertus donamus aliam vicariam; terminatur a mane terra Gozberti, a meridie de ipsa hereditate et terra Bernardi, a sero via publica, a certio terra Gozberti cum heredibus. Infra istas terminationes ad integrum vobis donamus, accepto precio trium solidorum, atque transfundimus ad faciendum ab hac ora inantea quod vobis placuerit. Si quis vero calumpniator, quod minime futurum arbitror, nos ipsi (quod absit!), aut aliquis de heredibus vel coheredibus nostris, aut aliqua submissa persona, contra hanc venditionem insurgere presumpserit, non quod repetit vendicare sibi valeat, insuper etiam auri libras II, cui injuriam fecerit, juxta legem mundanam, judice cogente, reddere cogatur, et nostra concessio rata et inmobilis permaneat, stipulatione subnixa. S. Onberti, S. Dodonis, S. Otberti, S. Gozberti, S. Aitoardi, S. Stephani, S. Bernardi, S. Johannis, S. Ostasii et uxorum eorum, qui venditionem hanc fecerunt et firmare rogaverunt. S. Aglerii. S. Guinfredi. S. Adaldrandi. S. Celesti. S. Adalberti. S. Aslanni. S. Ilieni. S. Hismaelis. S. Adalberti. Ego Araldus, presbiter, rogatus scripsi, dictavi die mercurio, mense madio, anno X rege Rudulfo regnante.